Hoe om die beste blosser vir jou vel se ondertoon te kies - Goeie Huishouding
Die regte blosser vir ’n bloesende dog natuurlike gelaat!
’n Mens sou dink dat blosser een van die makliker grimeerkopies is, maar om een te kry wat jou regtig pas en natuurlik lyk, is nie so eenvoudig soos om net ’n mooi kleur te gaan koop nie. Jammer! Baie mense maak die fout om ’n kleur te kies wat of te helder of te dof is. Ons wys jou hoe om vanuit die staanspoor die volmaakte blosser kry.
Lees ook: 3 nuwe maniere om jou blosser aan te wend
Wat is jou ondertoon?
Die eerste stap in jou soeke na die volmaakte kleur blosser is om vas te stel of jou vel ’n warm of koel ondertoon het. Daar is verskeie maniere om dit te doen: As jy na jou are kyk en hulle blou of pers lyk, het jy ’n koel ondertoon, en as hulle groen lyk, is jou ondertoon warm.
Om agter jou ore te kyk kan ook werk; as die vel agter jou ore ’n gelerige skakering het, is jou ondertoon warm, en as dit pienkerig is, is jou ondertoon koel. Sodra jy dit bepaal het, kan jy jou perfekte skakering blosser gaan uitkies.
Lees ook: 6 wenke om te keer dat jou grimering jou ouer laat lyk
Ligte vel met ’n koel ondertoon
Mense wat hierdie soort vel het en ’n natuurlike voorkoms verlang behoort by sagte pienke te bly, soos M.A.C Powder Blush in Pink Swoon. Lyk pragtig met pienk!
M.A.C Powder Blush in Pink Swoon / R300
Ligte vel met ’n warm ondertoon
’n Sagte perskeskakering soos NYX Professional Makeup Baked Blush in Foreplay sal iemand met hierdie veltoon ’n stralende gelaat gee.
NYX Professional Makeup Baked Blush in Foreplay / R145,95
Medium vel met ’n koel ondertoon
Hierdie veltoon pas die beste by ryk pienke soos Essence Matt Touch Blush in Berry. Dié skakering is donker genoeg om vir effek te sorg, maar ook lig genoeg om 100% natuurlik te lyk.
Essence Matt Touch Blush in Berry / R54,95
Medium vel met ’n warm ondertoon
Diep perskeskakerings is perfek vir mense met hierdie ondertoon en Wet n Wild Color Icon Blush in Mellow Wine is ’n goeie keuse.
Wet n Wild Color Icon Blush in Mellow Wine / R79,95
Donker vel met ’n koel ondertoon
Donker fuchsia-skakerings en selfs sekere perse is ’n wonderlike keuse vir dié van ons met ’n donker vel en ’n koel ondertoon. Probeer Woolworths Powder Blush in Plum.
Woolworths Powder Blush in Plum / R170
Donker vel met ’n warm ondertoon
Dieprooie, helderrooie en rooiwynskakerings lyk fantasties by persone met ’n donker veltoon. Smashbox L.A. Lights Blendable Lip & Cheek Color in Wine is ’n wonderlike kleurkeuse.
Smashbox L.A. Lights Blendable Lip & Cheek Color in Wine / R390
Vier getoetste, beproefde onderlae